CELEX: 31986R1226
Language: el
Date: 1986-04-25 00:00:00
Title: Κανονισμός (ΕΟΚ) αριθ. 1226/86 του Συμβουλίου της 25ης Απριλίου 1986 για τη δεύτερη παράταση της γαλακτοκομικής περιόδου 1985/86

Avis juridique important

|

31986R1226

Κανονισμός (ΕΟΚ) αριθ. 1226/86 του Συμβουλίου της 25ης Απριλίου 1986 για τη δεύτερη παράταση της γαλακτοκομικής περιόδου 1985/86  

Επίσημη Εφημερίδα αριθ. L 109 της 26/04/1986 σ. 0019 - 0019

***** ΚΑΝΟΝΙΣΜΟΣ (ΕΟΚ) αριθ. 1226/86 ΤΟΥ ΣΥΜΒΟΥΛΙΟΥ  της 25ης Απριλίου 1986  για τη δεύτερη παράταση της γαλακτοκομικής περιόδου 1985/86  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 2,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 914/86 (3) παρέτεινε την γαλακτοκομική περίοδο 1985/86 μέχρι τις 27 Απριλίου 1986·  ότι κατέστη αναγκαίο να αναθεωρηθεί το σύνολο των προβλημάτων που συνδέονται με τον καθορισμό των τιμών για την προσεχή περίοδο εμπορίας, γεγονός που συνεπάγεται καθυστέρηση στον καθορισμό των τιμών αυτών· ότι είναι, ως εκ τούτου, απαραίτητο να παραταθεί η περίοδος εμπορίας 1985/86 στον τομέα του γάλακτος και των γαλακτοκομικών προϊόντων έως τις 11 Μαΐου 1986,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η γαλακτοκομική περίοδος 1985/86 λήγει στις 11 Μαΐου 1986, η δε γαλακτοκομική περίοδος 1986/87 αρχίζει στις 12 Μαΐου 1986.  Άρθρο 2  Ο παρών κανονισμός αρχίζει να ισχύει στις 28 Απριλίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 25 Απριλίου 1986.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 84 της 27. 3. 1986, σ. 1.